રખડતા ઢોરોને ડબ્બે કરવા નવસારી નગરપાલિકાએ પસંદ કરેલી કમેલા રોડ ઉપર વિરાવળ નજીકની જગ્યા સામે વિરોધનો વંટોળ ફૂંકાયો છે. સ્થાનિક મુસ્લીમોનો મોરચો કોંગ્રેસી અગ્રણીઓની આગેવાનીમાં પાલિકા કચેરીએ આવ્યો હતો અને કમેલા રોડ ઉપરની જગ્યાની પસંદગી સામે ઉગ્ર વિરોધ નોંધાવી ત્યાં તબેલો ન બનાવવા રજૂઆત કરી હતી. મોરચામાં સામેલ લોકોએ ત્યાં ઢોરનો ડબ્બો બનાવાય તો કોમી તનાવ ઉભો થવાની દહેશત પણ સેવી છે.